18/05/2022 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución do 11 de maio de 2022 da Xefatura Territorial de Emprego e Igualdade da Coruña pola que se inscribe o convenio colectivo da empresa Caolines de Vimianzo, S. A. U. (15000212011982) no rexistro de convenios e acordos colectivos de traballo

O 26 de agosto de 2021 tivo entrada no aplicativo REGCON a solicitude de inscrición do convenio colectivo da empresa CAOLINES DE VIMIANZO, S. A. U. (núm. de expediente 15000212011982). Entre o 17/09/2021 e o 28/04/2022, persoal deste órgano directivo periférico realizou varias comunicacións á comisión negociadora para emendar e/ou aclarar unha serie de aspectos do expediente, logo da correspondente revisión, comunicacións que foron respondidas, coa achega dos oportunos documentos, os últimos dos cales tiveron entrada no referido aplicativo o 05/05/2022. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2010), así como na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60 de 26 de marzo de 2013) e considerando que a Xefatura Territorial da Consellería de Emprego e Igualdade da Coruña é competente tanto para resolver a inscrición do convenio colectivo da empresa CAOLINES DE VIMIANZO, S. A. U. como para ordenar a súa publicación, segundo o disposto no Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia (DOG núm.190, do 18 de setembro de 2020) e no seu artigo 57, en consonancia co artigo 28 do Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade (DOG núm.253, do 17 de decembro de 2020), pode inscribirse o referido convenio e remitilo, para a súa publicación, ao Boletín Oficial provincial. De acordo con todo o indicado, RESOLVO: 1. Inscribir o convenio colectivo da empresa CAOLINES DE VIMIANZO, S. A. U. (núm. de expediente 15000212011982), no rexistro de convenios e acordos colectivos de traballo da Comunidade Autónoma de Galicia.2. Ordenar a remisión do texto deste convenio colectivo ao Boletín Oficial da Provincia da Coruña para a súa publicación. A Coruña, 11 de maio de 2022. A xefa territorial de Emprego e Igualdade Antonio Robert Tecsa Jacas CONVENIO COLECTIVO 2019-2022 CAOLINES DE VIMIANZO, S. A. U. Sumario Disposición preliminar Disposición única.–Comisión negociadora Capítulo I.–Disposicións xerais Artigo 1.º.–Ámbito territorial Artigo 2.º.–Ámbito persoal Artigo 3.º.–Ámbito temporal Artigo 4.º.–Ámbito funcional Artigo 5.º.–Comisión paritaria Capítulo II.–Xornada Artigo 6.º.–Xornada laboral Artigo 7.º.–Horas extraordinarias Artigo 8.º.–Vacacións Artigo 9.º.–Licenzas e permisos Capítulo III.–Retribucións Artigo 10.º.–Cargas fiscais e de Seguridade Social Artigo 11.º. Prima de Produtividade Artigo 12.º.–Revisión salarial Artigo 13.º.–Persoal de retribución diaria Artigo 14.º.–Persoal de retribución mensual Artigo 15.º.–Complementos a título persoal Artigo 16.º.–Antigüidade Artigo 17.º.–Traballo en domingos e festivos Artigo 18.º.–Prezos de horas extraordinarias Artigo 19.º.–Complemento de nocturnidade Artigo 20.º.–Bono de mantemento Artigo 21.º.–Complemento de desprazamento Artigo 22.º.–Pagas extraordinarias (22 de xuño e 22 de decembro) Artigo 23.º.–Axuda vacacións e gratificación festa local Artigo 24.º.–Gratificación no Nadal Artigo 25.º.–Axudas de custo Artigo 26.º.–Forma de pagamento Capítulo IV.–Organización e clasificación profesional Artigo 27.º.–Facultade organizativa Artigo 28.º.–Sistema de clasificación por grupos profesionais Artigo 29.º.–Factores de encadramento Artigo 30.º.–Definición de grupos e das funcións que os integran Artigo 31.º.–Mobilidade Artigo 32.º.–Formación Artigo 33.º.–Xubilación parcial Capítulo V.–Beneficios sociais e asistenciais Artigo 34.º.–Axudas escolares Artigo 35.º.–Protección a discapacitados psíquicos Artigo 36.º.–Seguro de vida Artigo 37.º.–Fondo cultural e préstamos Artigo 38.º.–Incapacidade temporal Artigo 39.º.–Garantías persoais Capítulo VI.–Outros Artigo 40.º.–Seguridade e hixiene Artigo 41.º.–Recoñecemento médico Artigo 42.º.–Roupa de traballo Artigo 43.º.–Reunións Capítulo VII.–Disposicións derradeiras Artigo 44.º.–Vinculación a totalidade Artigo 45.º.–Normas supletorias Artigo 46.º.–Igualdade no traballo Artigo 47.º.–Disposición derradeira ANEXO I ANEXO II ANEXO III ANEXO IV DISPOSICIÓN PRELIMINAR Disposición única.–Comisión negociadora O presente Convenio Colectivo foi negociado por la representación da empresa CAOLINES DE VIMIANZO SAU e os tres delegados de persoal. CAPÍTULO I.–DISPOSICIÓNS XERAIS Artigo 1.º.–Ámbito territorial. O presente convenio é de ámbito de empresa e de aplicación ás persoas traballadoras da compañía anónima unipersoal Caolines de Vimianzo, S. A. U. (Cavisa), que prestan os seus servizos no centro de traballo de Cerbán-Castrelo en Vimianzo. Artigo 2.º.–Ámbito persoal. Este convenio afectará a todos ás persoas traballadoras que na data da súa sinatura presten os seus servizos na empresa Caolines de Vimianzo, S. A. U., así coma as que posteriormente ingresen nela, a excepción das persoas incluídas na denominada supervisión. Artigo 3.º.–Ámbito temporal. Este convenio, unha vez presentado na Delegación de Traballo, rexistrado nela e publicado no BOP, ten a vixencia ata o 31 de decembro de 2022, entrando en vigor na data do seu asinamento. Entenderase que este convenio, se non mediase ningunha denuncia das partes lexitimadas, que deberá facerse antes dó seu vencemento, mediante a preceptiva comunicación escrita da parte que a efectúa á outra e á autoridade laboral, prorrogarase tacitamente de ano en ano, mantendo vixente o contido do mesmo, hasta a sinatura de un novo. Artigo 4.º.–Ámbito funcional. As presentes normas, rexerán na empresa Caolines de Vimianzo, S. A. U., adicada a extracción de caolín, area e mica (CNAE 0812), e no non expresamente previsto nas mesmas, rexerá o Estatuto de Traballadores. Artigo 5.º.–Comisión paritaria. De acordo co establecido no artigo 85 do Estatuto dos Traballadores, crease una comisión paritaria que terá as funcións e fines regulados na normativa vixente, e estará composta por dous delegados de persoal e dous representantes da empresa. Calquera diverxencia de carácter colectivo deberá ser presentada a esta comisión, polas persoas traballadoras ou a empresa, absténdose durante a tramitación de adoitar medidas de acción directa. A parte reclamante efectuará a reclamación por escrito, do que se dará traslado a contraparte no término de cinco días hábiles. Vencido o devandito término e dentro das setenta e dúas horas hábiles seguintes, convocarase a unha audiencia de partes para tentar unha conciliación e, subsidiariamente, ofrecer probas. Dentro dos cinco días hábiles seguintes, a comisión proporá unha fórmula de solución. A devandita proposta será aprobada por unanimidade dos membros da comisión. Do non obterse tal unanimidade ou de non ser aceptada a formula conciliatoria, as partes se someterán ao procedemento de conciliación establecido no Acordo Interprofesional Galego sobre procedementos extraxudiciais de solución de conflitos laborais. CAPÍTULO II.–XORNADA Artigo 6.º.–Xornada laboral. A xornada laboral para todas as persoas traballadoras será de 1.776 horas ordinarias anuais de traballo efectivo durante a vixencia do Convenio, a traballar no cómputo anual.  Persoal a quendas Establécese a seguinte distribución de traballo:  1.ª quenda: de 06 a 14 horas  2.ª quenda: de 14 a 22 horas  3.ª quenda: de 22 a 06 horas A distribución desta xornada farase mediante calendario; os ciclos diarios, incluídos domingos e festivos, serán acordes coas necesidades da produción, e negociaranse co comité de empresa ou delegados de persoal.  Persoal de administración, laboratorio, minería e resto de persoal Os días de traballo son de luns a venres. E a lo menos unha persoa de cada departamento realizará xornada partida. Xornada continua: de 07~08 a 15~16 horas Xornada partida: de 09 a 14 y 15~15.30 a 18~18.30 Cada semana unha persoa de Laboratorio realizará un horario nos días de operación de planta con descanso a o principio da semana en xornada intensiva de mañá, cando corresponda. A flexibilidade horaria adoptarase en coordinación coa xefatura do departamento.  Persoal de mantemento Os días de traballo son de luns a venres. En xornada partida de 9 a 14 y de 15 a 18. De acordo entre empresa e o persoal de mantemento poderase levar a cabo xornadas intensivas de 7 a 15 e de 14 a 22.  Outros horarios Ámbalas partes acordan a posibilidade de establecer outros horarios, segundo as necesidades xustificadas pola organización do traballo, respectándose no posible os horarios existentes.  Compensación O cómputo anual refírese ás horas ordinarias que efectivamente se traballarán de acordo coa regulación anterior, sen computar como tales os días de vacacións, porque non son días efectivos de traballo. Para as persoas traballadoras suxeitas a quendas compútanse os festivos porque, segundo o presente convenio, as súas horas considéranse ordinarias. De acordo co anterior, as horas que superen a xornada anual serán compensadas como horas extraordinarias.  Cómputo da xornada O tempo de traballo computarase no posto de traballo: tanto ao comenzo como ao final da xornada diaria e dos descansos, a persoa traballadora atoparase no seu posto de traballo. Debe ficharse tanto a incorporación como a saída de posto de traballo, ademais de todos-los descansos, con independencia do seu carácter. Artigo 7.º.–Horas extraordinarias. Ámbalas dúas partes coinciden na vontade de reducir as horas extraordinarias ao mínimo e indispensable, tentando deixalas reducidas ás de forza maior e estruturais. As partes asinantes acordan a realización das horas extraordinarias que veñan esixidas pola necesidade de reparar sinistros ou outros danos extraordinarios ou urxentes, así como no caso de risco de perda da materia prima. Con independencia das horas extraordinarias de forza maior, que quedan definidas por si mesmas, ámbalas partes acordan concretar como horas estruturais, para os efectos legais pertinentes e deste convenio colectivo, as seguintes: © As necesarias por períodos punta de produción Enténdense por períodos punta de produción., aqueles nos que ten lugar unha carga de traballo superior á normal do departamento, sección ou unidade da que se trate, que non sexan constantes, e que deban ser realizadas por persoal propio da empresa. © As derivadas de traballos urxentes que só poidan ser realizadas polo persoal propio e especializado nesas funcións Defínense por si soas. © As necesarias por ausencias imprevistas Terán a consideración de ausencias imprevistas as derivadas de permisos e licencias, faltas inxustificadas, baixas por enfermidade, baixas por accidentes, etc. © As derivadas da natureza do traballo Terán dita consideración as correspondentes ás chamadas de urxencia e paradas xerais. © As perentorias de mantemento por avarías imprevistas Terán esta consideración as feitas para efectuar reparacións perentorias de avarías que se produzan nas instalacións ou maquinaria, ou cando ó remate da xornada normal se atopara pendente algunha tarefa que de non concluírse, orixine graves prexuízos na produción. Artigo 8.º.–Vacacións. A duración das vacacións anuais será de 23 días laborais. A empresa fixará as datas nas que se gozarán estas, de acordo coas necesidades de produción, axustándose no posible a os intereses das persoas traballadoras e mantendo absoluto respecto ao que indica a lei. Ámbalas dúas partes acordan no caso de que as vacacións se tomen fraccionadas, que un dous períodos sexa polo menos de 15 días naturais ininterrompidos, podendo a empresa limitar o uso de días de vacacións en datas determinadas. De todos os xeitos, procurarase que as vacacións sexan gozadas entre os meses de Xuño e Setembro, cos asustes necesarios segundo as necesidades de produción, negociándose con dous meses de antelación. Para os casos nos que como resultado dos parágrafos anteriores, a empresa lle asigne a algunha persoa traballadora días de vacacións fora do período de Xuño a Setembro, e Nadal, aboarase como compensación a seguinte porcentaxe de incremento sobre a axuda de vacacións, pola parte proporcional que correspondería do rateo dela os días laborables que se vaian gozar: 1. Nos meses de Xaneiro, Febreiro, Marzo e Novembro, o 60%. 2. Nos meses de Abril, Maio, Outubro e Decembro o 40%. Artigo 9.º.–Licenzas e permisos. Toda persoa traballadora da empresa terá dereito a gozar en concepto de licenza retribuída os días naturais ou fracción que a continuación se indican, logo da súa xustificación.  Matrimonio: ó contraelo terá dereito a gozar 15 días naturais, comezando a contalos desde o primeiro día laborable que lle correspondese traballar, incluído o da data da voda. Así mesmo gozará de 1 día natural no caso de matrimonio de fillas/fillos, irmás/irmáns e irmás/irmáns políticos.  Natalidade: 3 días naturais, se ocorre dentro da provincia, podendo ampliarse o devandito prazo en 1 día, no caso dunha circunstancia excepcional que se xustificará de forma fidedigna e inequívoca.5 días naturais, se o nacemento ocorre fóra da provincia.  Enfermidade grave ou hospitalización: ata 2 días naturais, ampliables ata 5 no caso de desprazamento fóra da provincia, por enfermidade grave de cónxuxe, fillas/fillos, pais, pais políticos, irmás/irmáns, avoas/avós e netas/netos.2 días naturais, ampliables ata 4 no caso de desprazamento fóra da provincia, por enfermidade grave de fillas/fillos políticos, irmás/irmáns políticos e avós políticos.  Pasamento: 3 días naturais, ampliables ata 5 se é fora da provincia, por falecemento de cónxuxe, fillos, pais de ambos cónxuxes, irmáns, netos e avós.2 días naturais, ampliables ata 4 se é fóra da provincia, por falecemento de fillos políticos, irmáns políticos e avós políticos.  Período de lactancia: as traballadoras por lactación dun fillo menor de 9 meses terán dereito a unha hora de interrupción do traballo, que se poderán dividir en dúas fraccións. A traballadora pola súa vontade poderá substituír este dereito por unha redución da xornada normal en 1/2 hora diaria, coa mesma finalidade. Este permiso poderá ser gozado indistintamente pola nai ou o pai no caso de que ambos traballen.  Traslado de domicilio: 1 día natural por traslado do domicilio habitual.  Consultas médicas: concederase permiso polo tempo estritamente necesario, nos casos de asistencia á consulta da Seguridade Social, tanto do médico de cabeceira como dos especialistas, cando sexa evidente a imposibilidade de asistir a esas consultas fóra das horas de traballo. Do mesmo xeito toda persoa traballadora da empresa terá dereito a gozar de permiso, para consultas médicas de esposa, marido e fillos que supoñan desprazamento do municipio de residencia polo tempo estritamente necesario, nos casos de asistencia a consulta dos especialistas da Seguridade Social, e cando sexa evidente a imposibilidade de asistir a esas consultas fóra das horas de traballo, debendo recuperar as horas de traballo no cómputo da xornada anual, logo da xustificación del. Xustificación das licenzas ou permisos A persoa traballadora deberá avisar coa posible antelación ao seu mando inmediato, co obxecto de que poida adoptar as medidas necesarias e facilitarlle a oportuna licenza ou permiso. Para a obtención da licenza por matrimonio é preciso que a persoa traballadora a solicite polo menos con 10 días de antelación á data de comezo do goce, co fin de planificar con suficiente antelación a operativa no departamento correspondente. A persoa traballadora deberá presentar xustificación fidedigna do motivo alegado para o goce da licenza ou permiso concedidos ou que se vaian conceder. En todos os casos de enfermidade grave xustificarase mediante certificado médico, no que deberá constar especificamente a gravidade, e un xustificante de presencia da persoa traballadora ou o seu cónxuxe xunto o enfermo. A ampliación da licenza, por casos sucedidos fóra da provincia, concederase sempre que a persoa traballadora xustifique que efectuou o correspondente desprazamento. No caso de asistencia á consulta do médico de cabeceira, a persoa traballadora deberá presentar o correspondente xustificante estendido por aquel, certificando a efectiva asistencia a consulta. No caso de asistencia á consulta dun especialista, a persoa traballadora deberá presentar o volante do médico de cabeceira no que se lle envía ó especialista e xustificación de que estivo na consulta do mesmo. O parte de xustificación do médico de cabeceira ou especialista deberá indicar a hora de asistencia á consulta, co selo, o nome do médico e/ou a súa sinatura. No caso contrario, a ausencia considerarase como falta inxustificada para todos os efectos. CAPÍTULO III.–RETRIBUCIÓNS Artigo 10.º.–Cargas fiscais e de Seguridade Social. Todas as cargas fiscais e da Seguridade Social por conta da persoa traballadora serán satisfeitas por esta e en consecuencia, a empresa descontará de acordo cos textos legais en vigor en cada momento, as cantidades que procedan dos seus salarios brutos que ingresará nos organismos correspondentes. Artigo 11.º.–Prima de produtividade. Establécese a prima de produtividade, co compromiso da dirección e dos representantes do persoal de potenciar as medidas que foran necesarias para aumentar a produtividade e polo tanto reducir custos de operación. Pola produtividade da mica, fíxase unha prima por tonelada de mica vendida:  Entre as 3.000 e as 3.999 toneladas: 1,0 €/tonelada.  Entre as 4.000 e as 4.999 toneladas: 1,5 €/tonelada.  A partir das 5.000 toneladas: 2,0 €/tonelada. Pola produtividade do caolín, fixase una prima por tonelada de caolín vendido:  A partir das 10.000 toneladas: 0,25 €/tonelada. Ambas primas ratearanse entre todo o persoal de convenio, polas horas efectivamente traballadas no ano. As toneladas refírense as efectivamente vendidas no ano de mica e caolín. A liquidación na nómina farase anualmente no mes de febreiro. O falseamento e/ou invención de datos que afecten aos valores dos índices indicados por parte dunha ou varias persoas traballadoras, implicará a perda parcial ou total da presente prima de produtividade para aoa persoa traballadora, segundo os casos, ademais do resultado do expediente disciplinario. Artigo 12.º.–Revisión salarial. As táboas salariais para os anos 2019-2020-2021-2022 son as que figuran a continuación: 1. Anexo I para o ano 2019 que inclúe unha subida lineal de 200 € xa aboada en 2019.2. Anexo II para o ano 2020 que inclúe a subida.3. Anexo III para o ano 2021 que inclúe a subida.4. Anexo IV para o ano 2022 que inclúe a subida. No caso de que o IPC xeral para España supere o 1,5%, revisaranse a táboas do ano seguinte pola diferenza entre o IPC e o devandito 1,5%. Tendo en conta a situación económica derivada da pandemia do coronavirus, e grave a afección nas vendas da compañía que esta a provocar, a aplicación das táboas do ano 2020 e as revisións establecidas neste convenio non serán aplicadas, nos anos 2019 e 2020, e non xerarán atrasos nin cantidades pendentes. Como compensación do establecido no parágrafo anterior, se aboaran 500 € a cada persoa en proporción a sua xornada diaria, e en situación de alta. Estes se aboaran con un complemento de 25 € mensuais, nos meses de febreiro a novembro dos anos 2021 e 2022. Artigo 13.º.–Persoal de retribución diaria.1. Salario base. Corresponde ao establecido neste convenio para cada grupo profesional segundo o seu nivel retributivo. A distribución e cálculo do importe diario para cada grupo realizarase dividindo o salario base anual do seu nivel salarial polo número de días naturais do ano para o que é calculado, aos que se sumarán 30 días por cada unha das dúas pagas extraordinarias do 22 de xuño e 22 de decembro.2. Cualificación de posto de traballo. A distribución e cálculo do importe diario para cada nivel realizarase dividindo a cualificación de posto anual polo número de días de traballo que resulten da aplicación do presente convenio, aos que se suman 21 días por cada unha das dúas pagas extraordinarias do 22 de xuño e 22 de decembro e os días laborables establecidos como vacacións neste convenio. Percíbese por día de asistencia ó traballo na contía que corresponde ó seu nivel. A suma de ambos conceptos integra o salario de convenio e figuran nos anexos I-II-III-IV para cada grupo profesional e nivel; especifícase a cantidade teórica que se percibiría polo ano e que xa inclúe os incrementos pactados neste convenio para os anos 2019-2020-2021-2022. Artigo 14.º.–Persoal de retribución mensual.1. Salario base. Corresponde ao establecido neste convenio para cada grupo profesional segundo o seu nivel retributivo. A distribución e cálculo do importe mensual para cada grupo realizarase dividindo o salario base do seu nivel salarial anual por 14 mensualidades, que corresponden aos doce meses máis as dúas pagas extraordinarias do 22 de xuño e 22 de decembro.2. Complemento de posto de traballo. Corresponde á parte de retribución que equivale á diferencia entre o total anual do salario de convenio e o total anual do salario base para cada nivel salarial. A distribución e cálculo do importe mensual realizarase dividindo o complemento de posto de traballo anual por 14 mensualidades, que corresponden a os doce meses máis ás dúas pagas extraordinarias do 22 de xuño e 22 de decembro. O percibido dentro de cada mes será proporcional ó número de días de traballo asistidos. Nos anexos I-II-III-IV para cada grupo profesional e nivel especifícase a cantidade teórica que se vai percibir polo ano e que xa inclúe os incrementos pactados neste convenio para os anos 2019-2020-2021-2022. Artigo 15.º.–Complementos a título persoal. Se algunha persoa traballadora estivese percibindo por contrato algún complemento salarial a título persoal revisable, continuará percibíndoo incrementado nas porcentaxes pactadas neste convenio. Artigo 16.º.–Antigüidade. O módulo para o cálculo e aboamento do complemento de antigüidade continuará sendo o salario base que lle corresponda a cada persoa traballadora, e a súa contía será un 5% desta por cada quinquenio de antigüidade. Artigo 17.º.–Traballo en domingos e festivos. Dadas as características do proceso de produción continua, establécese, como principio xeral, a necesidade de traballar os domingos e festivos de acordo cos calendarios do artigo 5.º que regulan a xornada de traballo. En tal suposto e para premiar o persoal que teña que realizar o seu traballo en domingos, continúase coa gratificación vixente incrementada nas porcentaxes pactadas neste convenio, que pasa a ser de 22 €. Do mesmo xeito, o persoal que teña que realizar o seu traballo en festivos en réxime de xornada ordinaria, percibirá unha contía de 48,81, € por festivo traballado. Os traballadores e traballadoras non suxeitos a quendas e que tivesen que asistir ó traballo en domingos ou festivos illados percibirán a mesma gratificación de 48,81 € por xornada completa en calquera tipo de horas. Artigo 18.º.–Prezos de horas extraordinarias. Os prezos por hora extraordinaria son os establecidos nos anexos I-II-III-IV do presente convenio para cada grupo profesional e nivel, nos que xa se atopan incluídos os incrementos salariais. No caso de que as horas extraordinarias foran realizadas entre as 22.00 e as 6.00 horas consideraranse nocturnas, e o importe figura nos anexos I-II-III-IV. Artigo 19.º.–Complemento de nocturnidade. Os prezos do complemento por hora ordinaria nocturna son os establecidos nos anexos I-II-III-IV do presente convenio, para cada grupo profesional e nivel, nos que xa se encontra incluído o incremento salarial. Considéranse nocturnas as horas de traballo realizadas entre as 22.00 e as 6.00 horas. Artigo 20.º.–Bono de mantemento. Aboarase un bono de mantemento de 18,77 €/día, que se incrementará en 18,27 € por cada sábado, domingo ou festivo, para o persoal de mantemento, que serán realizados polas persoas traballadoras en rotación semanal entre o equipo de mantemento, sempre que a planta se atope en operación, cubrindo para os devanditos días as chamadas que se lle soliciten polas avarías en equipos de produción, fóra da xornada ordinaria. No caso de chamada aboarase o importe de dúas horas extraordinarias como mínimo, aínda que o tempo de actuación sexa menor, computando as horas de traballo, dende o inicio da reparación ata o seu remate in situ. As chamadas a partir da finalización da xornada que finalicen a lo menos 6 horas antes da seguinte xornada considéranse extraordinarias incorporándose a o inicio dá súa xornada normal. Cando a chamada remate con menos de seis horas de marxe para o inicio da seguinte xornada, a incorporación será cunha marxe de 8 horas de descanso. Entre o persoal de mantemento cubrirase as ausencias por vacacións ou baixas dalgún deles. O exceso de 112 bonos-diarios no ano por traballador será aboado cun incremento do 15 %. Artigo 21.º.–Complemento de desprazamento. O complemento de desprazamento queda establecido en 4,78 € por día de asistencia ó traballo. Cando o persoal realice xornada partida cobrará o complemento de desprazamento dúas veces por día, ou sexa un por cada asistencia. Artigo 22.º.–Pagas extraordinarias (22 de xuño e 22 de decembro). A empresa aboará en cada unha delas unha gratificación, en función do grupo profesional e nivel de cada persoa traballadora e antigüidade que teñan recoñecida ó 22 de maio e 22 de novembro, respectivamente. E o importe delas calcúlase da seguinte forma: 1. Nómina diaria. Será o resultado de multiplicar por 30 o salario base diario, calculado segundo o artigo 13.º, e incrementado na porcentaxe de antigüidade que corresponda. Esa cantidade sumarase ó resultado de multiplicar por 21 a cualificación de posto diario, calculado igualmente segundo o art.13.º.  Nómina mensual Será o resultado de sumarlle ó salario base mensual, calculado segundo o art.14.º e incrementado na porcentaxe de antigüidade que corresponda, o importe mensual de complemento de posto, calculado igualmente segundo o art.14.º. En ámbolos dous puntos non se terán en conta as ausencias que houbera, excepto nos casos de suspensión de contrato de traballo, invalidez provisional, excedencia, privación de liberdade, folga e peche empresarial legal. As persoas traballadoras que ingresen, se incorporen ou cesen durante o ano, estas gratificacións aboaranse en proporción ao tempo de permanencia no cadro de persoal, dende o 23 de decembro ao 22 de xuño, ambos inclusive, para a paga extraordinaria do 22 de xuño e desde o 23 de xuño ao 22 de decembro, ambos inclusive, para a paga extraordinaria do 22 de decembro. Artigo 23.º.–Axuda vacacións e gratificación festa local. A axuda de vacacións fíxase en 404,38 €/ano, que se aboará proporcionalmente ó tempo de permanencia no cadro de persoal, sen ter en conta as ausencias por enfermidade ou accidente, e no momento en que se goce un período igual ou superior a 10 días de vacacións. A gratificación de festa local queda establecida en 110,37 €, que se aboará proporcionalmente ao tempo de permanencia no cadro de persoal, e poderá anticipar a petición das persoas traballadoras a partir do primeiro día do mes en que se celebre a dita festa. A persoa traballadora que cause baixa por xubilación ou invalidez total percibirá nese ano a axuda de vacacións e a gratificación de festa local completas. Artigo 24.º.–Gratificación no Nadal. Ó persoal de quendas que traballe no 2.º e 3.º relevo dos días 24 e 31 de decembro e no 1.º relevo dos días 25 de decembro e 1 de xaneiro, aboaráselle unha gratificación nas seguintes contías:  1 er relevo: días 25 decembro e 1 de xaneiro: 46,18 €  2.º relevo: días 24 e 31 de decembro: 31,21 €  3.º relevo: días 24 e 31 de decembro: 161,49 € Artigo 25.º.–Axudas de custo. Se por necesidades laborais e logo de autorización da empresa, fora necesario que as persoas traballadoras se desprazasen a poboacións distintas das que habitualmente preste o seu servizo e precise aloxamento, a empresa facilitará o aloxamento e manutención, aboando os gastos que deberán xustificarse de xeito fidedigno. Para outros gastos aboarase unha axuda de custo de 5 € por día de aloxamento. A persoa traballadora pode substituír todos os anteriores conceptos por unha axuda única de 45 €/día completo, fóra do domicilio habitual. As axudas de custo polo almorzo ou cea establécense en 10 € para as persoas traballadoras que por necesidades da empresa deban desprazarse do centro de traballo e estean ausentes do seu domicilio só ás horas das comidas. Non se terá dereito a estas axudas de custo cando os medios de locomoción e a distribución do horario permitan que se fagan as comidas no domicilio. Os gastos de desprazamento ou medios de locomoción serán por conta da empresa, para os desprazamentos por conta dela, establecendo un prezo de 0,19 €/km legalmente establecido, cando o desprazamento se realice en vehículo da persoa traballadora. Artigo 26.º.–Forma de pagamento. O pagamento dos salarios será mediante ingreso na conta bancaria que a persoa traballadora designe. O xustificante de ingreso do banco equivalerá á sinatura do recibín das persoas traballadoras no recibo do salario, sen prexuízo da entrega deles. O pagamento realizarase nos 3 primeiros días hábiles do mes seguinte. A empresa sempre que lle sexa posíbel farao no primeiro día hábil. CAPÍTULO IV.–ORGANIZACIÓN E CLASIFICACIÓN PROFESIONAL Artigo 27.º.–Facultade organizativa. A organización do traballo, respectando as normas e lexislación vixentes, é facultade exclusiva da dirección da empresa. Polo tanto, esta poderá adoptar libremente medidas no referente ao anterior, sometendo á aceptación de comité de empresa ou delegados de persoal aquelas materias que supoñan modificacións substanciais nas condicións colectivas de traballo. Artigo 28.º.–Sistema de clasificación por grupos profesionais. Neste artigo defínense os grupos profesionais que agrupan as diversas tarefas e funcións que se realizan na empresa, os devanditos grupos son: Grupos e correspondencias profesionais: Grupo I  Xefe de equipo  Xefe administrativo  Técnicos 1.ª Grupo II  Oficial e mineiro 1.ª  Oficial 1.ª administrativo Grupo III  Oficial e mineiro 2.ª  Oficial 2.ª administrativo  Técnicos 2.ª Grupo IV  Oficial e mineiro 3.ª  Auxiliar administrativo  Técnicos 3.ª Grupo V  Peón especialista  Subalterno Artigo 29.º.–Factores de encadramento.1. O encadramento das persoas traballadoras incluídas nos ámbitos de aplicación do presente convenio colectivo dentro da estrutura profesional pactada e, por conseguinte, a asignación a cada un deles dun determinado Grupo Profesional será o resultado da conxunta ponderación dos seguintes factores; coñecementos, experiencia, iniciativa, autonomía, responsabilidade, mando e complexidade.2. Na valoración dos factores anteriormente mencionados se terán en conta o seguinte: Coñecementos e experiencia: factor para cuxa valoración terase en conta, ademais da formación básica necesaria para cumprir correctamente os cometidos, a experiencia adquirida e a dificultade para a adquisición de ditos coñecementos e experiencia. Iniciativa: factor para cuxa valoración se terá en conta o grao de seguimento a normas ou directrices para a execución de tarefas ou funcións. Autonomía: factor para cuxa valoración terase en conta o grao de dependencia xerárquica no desempeño das tarefas ou funcións que se desenvolvan. Responsabilidade: factor para cuxa valoración terase en conta o grao de autonomía de acción do titular da función, o nivel de influencia sobre resultados e a relevancia da xestión sobre os recursos humanos, técnicos e produtivos. Mando: factor para cuxa valoración terase en conta o grao de supervisión e ordenación das funcións e tarefas, a capacidade de interrelación, as características do colectivo e o número de persoas sobre as que se exerce o mando. Complexidade: factor para cuxa valoración terase en conta o número e o grao de integración dos diversos factores antes enumerados na tarefa ou posto encomendado. Artigo 30.º.–Definición de grupos e das funcións que os integran. Grupo V Criterios xerais: tarefas que se executan segundo instrucións concretas, claramente establecidas, con un alto grao de dependencia que requiran preferentemente esforzo físico ou atención e que non precisan formación específica salvo a ocasional de un período de adaptación. Formación: experiencia adquirida no desempeño dunha profesión equivalente e titulación de graduado escolar, certificado de escolaridade ou equivalente. Equivalencias: a titulo orientativo corresponderíanse coas tarefas realizadas por peóns especialistas e persoal subalterno. Grupo IV Criterios xerais: tarefas consistentes na execución de operacións que se realiza baixo instrucións precisas e cuxa responsabilidade está limitada por unha supervisión directa e sistemática. Formación: titulación ou coñecementos adquiridos no desempeño da súa profesión equivalente ou Educación xeral básica, Educación Secundaria Obrigatoria ou Formación Profesional de Grado Medio, complementada con formación específica do seu posto de traballo. Equivalencias: a titulo orientativo corresponderíanse coas tarefas realizadas polas profesións de auxiliares administrativos, oficial terceira, mineiro terceira ou técnico de terceira. Grupo III Criterios xerais: tarefas consistentes na execución de operacións que se realizan baixo instrucións precisas, requiren adecuados coñecementos profesionais e aptitudes prácticas e cuxa responsabilidade está limitada por unha supervisión directa e sistemática. Formación: titulación ou coñecementos adquiridos no desempeño da súa profesión equivalente ou Educación xeral básica, Educación Secundaria Obrigatoria ou Formación Profesional de Grado Medio, complementada con formación específica do seu posto de traballo. Equivalencias: a titulo orientativo corresponderíanse coas tarefas realizadas polas profesións de oficial de segunda, mineiro de segunda, técnico de segunda ou oficial administrativo. Grupo II Criterios xerais: traballos de execución autónoma que esixan, habitualmente iniciativa por parte dos traballadores que os desempeñan, comportando, baixo supervisión, a responsabilidade dos mesmos e podendo ser axudados por outra ou outras persoas traballadoras. Formación: titulación ou coñecementos adquiridos no desempeño da súa profesión equivalente ou Educación xeral básica, Educación Secundaria Obrigatoria ou Formación Profesional de Grado Medio, complementada con formación específica do seu posto de traballo. Equivalencias: a título orientativo corresponderíase coas profesións de oficial de primeira, mineiro de primeira ou oficial administrativo de primeira. Grupo I Criterios xerais: funcións que supoñen a integración, coordinación e supervisión de tarefas homoxéneas, realizadas por un conxunto de colaboradores nun estadio organizativo menor. Formación: titulación ou coñecementos adquiridos no desempeño da súa profesión equivalentes a bacharelato ou formación profesional de grado superior ou estudos universitarios. Equivalencias: a título orientativo corresponderíanse coas profesións de xefe de equipo, xefe administrativo ou técnicos de primeira. Artigo 31.º.–Mobilidade. Co fin de conseguir unha optimización dos recursos humanos necesarios, ámbalas partes acordan o principio de mobilidade, de acordo co establecido nas disposicións legais vixentes en cada momento e no convenio colectivo. Artigo 32.º.–Formación. As partes asinantes deste convenio consideran a formación na empresa como factor básico do desenvolvemento individual e colectivo dentro dela. Para a xestión dos plans de formación, crearase unha comisión de formación mixta con 2 representantes da empresa e 2 do cadro de persoal, sendo nomeados os representantes destes últimos polo comité de empresa ou delegados de persoal. As horas de formación daranse preferentemente en horas de traballo. Naqueles casos en que, por motivos de organización ou de composición de grupos, no puidera facerse dentro da xornada laboral, faranse fóra das horas de traballo, percibindo o traballador 6,50 € por hora lectiva. Ámbalas dúas partes están de acordo en que a formación é un ben necesario e fundamental, polo que esta cantidade non pode entenderse como un concepto salarial, senón como un suplido. Non poderá ser causa de despedimento dunha persoa traballadora a non adecuación ao posto de traballo, se a empresa non lle facilitou a formación necesaria para a adaptación a el. Artigo 33.º.–Xubilación parcial. Ao amparo do artigo 166.2 da Lei da Seguridade Social e do artigo 12.6 do E. T. a empresa recoñécelle as persoas traballadoras o dereito subxectivo de solicitar da empresa a xubilación parcial e a redución de xornada no limite máximo legalmente previsto, cando reúnan os requisitos legalmente establecidos e, en especial, o da idade. A solicitude deberase remitir á empresa cunha antelación mínima de tres meses á data prevista de xubilación parcial, e a empresa dará resposta nun prazo máximo de trinta días. O resto da xornada que corresponde de traballo efectivo acumularase nos meses inmediatamente seguintes a xubilación parcial e á xornada completa. Ata que a persoa traballadora xubilada parcialmente chegue á idade ordinaria de xubilación, a empresa deberá manter un contrato de releve nos termos previstos no artigo 12.6 do E. T. CAPÍTULO V.–BENEFICIOS SOCIAIS E ASISTENCIAIS Artigo 34.º.–Axudas escolares. A empresa, de acordo co réxime e condicións actualmente en vigor, aboará ao persoal do cadro de persoal por cada fillo ou filla que curse estudios nun centro de ensino oficial legalmente recoñecido, con asistencia regular á clase, unha axuda que terá a contía anual que se detalla a continuación:  Educación infantil: 80 €/ano  Primaria hasta 2.º de ESO: 160 €/ano  Dende 3.º de ESO hasta Bacharelato ou Formación Profesional: 225 €/ano  Estudios universitarios: 360 €/ano Para obter esta axuda será condición indispensable presentar o certificado de estar matriculado e das notas obtidas no curso anterior. O fillo ou filla estudante non poderá ter máis de 20 anos no caso de bacharelato e Formación Profesional, máis de 24 en estudios de Grao, e máis de 26 en estudios universitarios superiores de Máster ou Doutorado, no ano de inicio oficial do curso. No caso de estudios universitarios que non se poidan cursar na zona de residencia, serán compensados cunha axuda de desprazamento de 265 €/ano. Estas mesmas axudas salvo a de desprazamento, salvo as limitacións da idade, concederánselles ao persoal de convenio que cursen estudios nun centro oficial ou legalmente recoñecido, sempre que acrediten bo aproveitamento, e nas mesmas condicións. Perderase o dereito as devanditas contías nos estudios superiores, cando o número de materias aprobadas no curso anterior, se existise, fora inferior ó 50% das matriculadas ou dos seus créditos sen que poida ser menos dunha, e sempre que non se puidesen xustificar circunstancias excepcionais, como enfermidade prolongada, accidente ou outras semellantes. Estas axudas faranse efectivas no mes de xaneiro seguinte o inicio do curso. Artigo 35.º.–Protección a discapacitados psíquicos. Ademais a contía da axuda ás persoas traballadoras, fíxase en 390 €/ano por cada fillo ou filla discapacitado psíquico, menor de 30 anos. No caso de que o fillo discapacitado curse estudios nun centro de ensino especial, a cantidade será de 590 €/ano. Para ter dereito a estas axudas é necesario presentar a documentación acreditativa de estar recoñecido como discapacitado psíquico pola Comunidade Autónoma de Galicia, e a axuda do parágrafo segundo o presente artigo é incompatible coas axudas de estudios establecidas no artigo anterior. Artigo 36.º.–Seguro de vida. A empresa terá concertado ademais dos seguros establecidos pola lexislación vixente, un seguro de vida a favor dos traballadores e traballadoras en cadro de persoal; por unhas contías invariables desde a publicación do convenio colectivo, de 35.000,00 €. As mesmas contías serán aplicables en caso de invalidez absoluta permanente e no caso de invalidez total permanente. No caso de falecemento por accidente as contías anteriores duplicaranse. Está cláusula entra en vigor ao día seguinte da firma do convenio. Artigo 37.º.–Fondo cultural e préstamos. A empresa poñerá á disposición dos representantes dos traballadores e traballadoras con destino a fins culturais, deportivos e vocacionais a contía máxima de 2.000,00 €. A empresa facilitará ata unha cantidade de 1.500,00 €, a un máximo de cinco persoas traballadoras simultaneamente en créditos para devolver nun ano, en casos de necesidade comprobada. Artigo 38.º.–Incapacidade temporal. Á persoa traballadora en situación de incapacidade temporal como consecuencia de accidente de traballo, a empresa garantiralle a diferencia entre o percibido da mutualidade como consecuencia da devandita incapacidade e o 100% do salario definido neste convenio. Á persoa traballadora en situación de incapacidade temporal como consecuencia de enfermidade ou accidente non laboral, a empresa garantíralle a diferencia entre o percibido da Seguridade Social como consecuencia da dita IT e o 75% do salario definido neste convenio, para a primeira semana e o 95% polo resto dos días. Artigo 39.º.–Garantías persoais. A aqueles traballadores e traballadoras que causaron baixa no Departamento de Exploración Mineira (sección norte) de Río Tinto Minera, S. A. para ingresar en Cavisa, a empresa respectaralles a título persoal as garantías e o réxime que no caso de baixa por incapacidade temporal e xubilación tivesen naquela empresa. CAPÍTULO VI.–OUTROS Artigo 40.º.–Seguridade e hixiene. Aplicarase en materia de seguridade e hixiene as disposicións sectoriais, do Estatuto do mineiro e a Lei de prevención de riscos laborais, así como toda normativa que os desenvolva, ou outras normas internas que sexan de aplicación específica para as actividades da empresa. As partes asinantes do presente convenio manifestan e coinciden en que é preciso potenciar políticas de prevención dos riscos laborais para a saúde da persoa traballadora e para diminuír a sinistralidade laboral potenciaranse accións formativas e informativas en defensa da seguridade e hixiene no traballo. Para elo acordase formar un Comité de Seguridade e Hixiene, formado por dous representantes da Empresa e dous do Persoal de convenio, que se reuniran a lo menos tres veces o ano, co fin de seguir a marcha en materia de Seguridade e Hixiene no Traballo, tanto dos proxectos e accións formativas, como das actividades, plans e programas de prevención de riscos, de mellora e corrección das instalación, e de cumprimento da normativa polo persoal. Artigo 41.º.–Recoñecemento médico. Farase un recoñecemento médico, a lo menos unha vez ó ano, garantindo as persoas traballadoras ao seu servizo a vixilancia periódica do seu estado de saúde, de acordo cos riscos inherente ao traballo. Optarase po la realización de aqueles recoñecementos ou probas que causen as menores molestias á persoa traballadora e que sexan proporcionais ao risco. As medidas de vixilancia e control da saúde, levaranse a cabo respectando sempre o dereito a intimidade e dignidade das persoas e a confidencialidade de toda a información relacionada co seu estado de saúde. Os resultados serán comunicados as persoas afectadas, e os datos relativos a vixilancia da saúde non poderán ser usados con fines discriminatorios en perxuizo da persoa. O acceso a información médica de carácter persoal se limitará ao persoal médico e as autoridades sanitarias que leven a cabo a vixilancia da saúde, sen que se poidan facilitar a outras persoas sen o coñecemento expreso da persoa. A pesares do anterior o empresario e as persoas ou órganos de responsabilidade en materia de prevención serán informados das conclusións derivadas dos recoñecementos en relación coa a aptitude da persoa para o desempeño do seu posto de traballo ou coa necesidade de introducir melloras nas medidas de protección e prevención, a fin de que poidan desempeñar correctamente a súas funcións en materia preventiva. A vixilancia e control da saúde levarase a cabo por persoal sanitario con competencia técnica, formación e capacidade acreditada. Artigo 42.º.–Roupa de traballo. A empresa facilitaralles as persoas traballadoras que polo seu cometido o necesiten, dous equipos de roupa de traballo ó ano que serán entregados, un antes de rematar xaneiro e o outro antes de rematar xullo. Se durante o ano sufriran deterioración repoñeráselles contra a entrega da inutilizada. A roupa de traballo e elementos persoais de seguridade son propiedade da empresa. A persoa traballadora ten o deber de usalos correctamente, exclusivamente no traballo e coidando do seu estado e conservación. A empresa vai a proceder a facerse cargo do lavado da roupa de traballo, po lo que as prendas afectadas, serán renovadas de forma automática, po la empresa coa que se contrate o servizo, quedando po lo tanto excluídas dos prazos do parágrafo anterior. Artigo 43.º.–Reunións. A empresa concederá permiso para efectuar asembleas entre relevos, dentro do recinto dela, sempre que sexa necesario e sen prexuízo do proceso de produción. CAPÍTULO VII.–DISPOSICIÓNS DERRADEIRAS Artigo 44.º.–Vinculación a totalidade. O presente convenio constitúe un todo orgánico, quedando as partes vinculadas ao cumprimento da totalidade, polo que non será válida calquera aplicación parcial ou individualizada do conxunto, e no suposto de que a xurisdición laboral no exercicio das súas funcións non aprobara algún dos puntos deste convenio ou modificara calquera deles, este quedaría sen eficacia e deberíase volver a negociar o seu contido. Se nalgún momento algunha das cláusulas deste convenio vulnerase calquera disposición legal de necesaria aplicación, sería modificada na medida suficiente para adaptala ao precepto de dereito necesario. Artigo 45.º.–Normas supletorias. Serán normas supletorias as legais de carácter xeral, o convenio colectivo sectorial, o Estatuto de Traballadores, o Estatuto do Mineiro, o Regulamento xeral de normas básicas de seguridade mineira e instrucións técnicas complementarias, a Lei orgánica de Liberdade Sindical, os Regulamentos internos da empresa, e no seu caso, as normas que substituíran as anteriormente mencionadas. O presente convenio terá prioridade aplicativa respecto do convenio sectorial estatal nas materias determinadas no artigo 84 do Estatuto dos Traballadores. Artigo 46.º.–Igualdade no traballo. Respectarase o principio de igualdade de acceso a todos los postos de traballo na empresa, para mulleres e homes sen discriminación algunha. Ninguén será discriminado na retribución que lle correspondería de acordo a seu grupo profesional e nivel retributivo, pola súa idade, raza, sexo ou relixión. Artigo 47.º.–Disposición derradeira. As percepcións de todo tipo existentes con anterioridade ó asinamento deste convenio, así como as melloras establecidas nel, son absorbibles e compensables en cómputo anual con calquera subida salarial establecida ou que no futuro se estableza por obriga legal. ANEXO I ANEXO II ANEXO III ANEXO IV